IVL โชว์ฟอร์ม Q2 ดีเกินคาด! กวาดกำไร 8.3 พันลบ. โตสนั่น 50 เท่า ลุ้นเปิดบ่ายราคาดีดบวก
IVL โชว์ฟอร์ม Q2 ดีเกินคาด! กวาดกำไร 8.3 พันลบ. โตสนั่น 50 เท่า จากปีก่อนกำไร 153.51 ลบ. ลุ้นเปิดบ่ายราคาดีดบวก
IVL โชว์ฟอร์ม Q2 ดีเกินคาด! กวาดกำไร 8.3 พันลบ. โตสนั่น 50 เท่า จากปีก่อนกำไร 153.51 ลบ. ลุ้นเปิดบ่ายราคาดีดบวก
5 ส.ค. 2564

บริษัท อินโดรามา เวนเจอร์ส จำกัด (มหาชน) หรือ IVL รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้จาการขายรวม 3,559 ล้านเหรียญสหรัฐฯ เพิ่มขึ้นร้อยละ 52% เมื่อเทียบจากช่วงเดียวกันของปีก่อนที่มีรายได้จาการขายรวม 3,240 ล้านเหรียญสหรัฐฯ เนื่องจากบทุกกลุ่มธุรกิจของบริษัทฯ ไม่ว่าจะเป็นธุรกิจ CombinedPET, Integrated Oxides and Derivatives  และ Fibers มีรายได้จากการขายเพิ่มขึ้นทั้งหมด และกำไรหลักก่อนหักดอกเบี้ย ภาษีเงินได้ (Core EBIT) อยู่ที่ 324 ล้านเหรียญสหรัฐฯ เพิ่มขึ้น 121% เมื่อเทียบจากช่วงเดียวกันของปีก่อน
ขณะที่ก่อนหน้านี้ บล.บัวหลวง ประเมินว่า IVL จะรายงานกำไรสุทธิไตรมาส 2/2564 อยู่ที่ 6,023 ล้านบาท เพิ่มขึ้นเกือบ 40 เท่า จากช่วงเดียวกันของปีก่อนที่มีกำไรสุทธิ 154 ล้านบาท และทรงตัวจากไตรมาสก่อนที่มีกำไรสุทธิ 6,009 ล้านบาท ส่วนกำไรหลักคาดว่าจะอยู่ที่ 5,047 ล้านบาท เพิ่มขึ้น 96% ทั้งจากช่วงเดียวกันของปีก่อนและไตรมาสก่อน
โดยปัจจัยหนุนการเติบโตของกำไรหลัก ได้แก่ 1) กำไรจากธุรกิจ Combined PET ที่เพิ่มขึ้น (ปริมาณขายที่เพิ่มขึ้นจากช่วงเดียวกันของปีก่อน, ส่วนต่างราคา PET (ตะวันตก) ที่เพิ่มขึ้นจากช่วงเดียวกันของปีก่อนและจากไตรมาสก่อน) และ 2) กำไรจากธุรกิจ Integrated Oxide &amp; Derivatives ที่ดีขึ้น (ปริมาณขายที่เพิ่มขึ้นจากช่วงเดียวกันของปีก่อนและจากไตรมาสก่อน, ส่วนต่างราคาที่เพิ่มขึ้นจากช่วงเดียวกันของปีก่อน) อย่างไรก็ตามกำไรที่ลดลงจากธุรกิจ Fiber (ปริมาณขายที่ลดลงจากไตรมาสก่อน สืบเนื่องจากการระบาดระลอกใหม่ของ COVID-19 ในประเทศอินเดีย) อาจจะจำกัดการเติบโตของกำไรหลักบางส่วน
ทั้งนี้ โดยรวมประมาณการปริมาณขายของ IVL ในไตรมาส 2/2564 อยู่ที่ 3.6 ล้านตัน เพิ่มขึ้น 11% จากช่วงเดียวกันของปีก่อน แต่ลดลง 2% จากไตรมาสก่อน และกำไรก่อนหักดอกเบี้ย ภาษี และค่าเสื่อมราคาต่อตัน (EBITDA/t) เฉลี่ยที่ 104 เหรียญสหรัฐ เพิ่มขึ้น 11% จากช่วงเดียวกันของปีก่อน และเพิ่มขึ้น 3% จากไตรมาสก่อน
ดังนั้น แนะนำ “ซื้อ” ราคาเป้าหมาย 52 บาท โดยแนวโน้มกำไรหลัก IVL ของงวดครึ่งปีหลังคาดว่าจะปรับตัวเพิ่มขึ้นจากช่วงเดียวกันของปีก่อน โดยปริมาณขายและส่วนต่างราคาที่เพิ่มขึ้นของผลิตภัณฑ์ส่วนใหญ่
ทั้งนี้จึงเป็นที่น่าจับตาว่า ราคาหุ้น IVL ในช่วงบ่ายอาจปรับตัวขึ้นตอบรับประเด็นดังกล่าว